Tun Tonnar

Den Tun Tonnar, gebuer 1994Profil op Soundcloud an och bekannt als Turnup Tun, ass e lëtzebuergesche Rapper an Hip-Hop-Produzent.

Hie gehéiert zesumme mam Tommek an anere Rapper zum Kollektiv Stayfou.100komma7.lu: "Authentizitéit ass ganz wichteg" (19. Oktober 2019)

 Liewen 

Dem Tun Tonnar säi Papp ass de Museker Serge Tonnar a säi Monni de Filmmécher Yann Tonnar. Och säi Brudder Luka Tonnar ass ënnert dem Numm luk. als Rapper aktiv.

Den Tun Tonnar ass am Lycée Ermesinde an d'Schoul gaangen. Zu där Zäit war hien och Gittarist an der Schülerband Impact Hour.rtl.lu: Dossier de presse février 2012 vun de CarréRotondes 2012 an 2013 huet Impact Hour beim Screaming Fields an huet béid Kéiere Präisser gewonnen. D'Band huet sech 2014 getrennt.culture.lu: TurnupTun - Realtalk vum Godefroy Gordet (26. Juni 2023)

2016 huet hien als Deel vum Kollektiv Räpzodi, an deem och säi Brudder Luka an den Tommek aktiv waren, een Album mam selwechten Numm verëffentlecht.wiltz.lu: Garden Sounds - Räpzodi (2020) Dee gouf vum Serge Tonnar produzéiert.

A senger Ufankszäit als Rapper huet den Turnup Tun vill mam Rapper Skinny J kollaboréiert. Zesummen hu si zwéin Albumen erausbruecht, Frësche Wand (2018) an All Aen op eis (2020). Fir e puer vun dem Duo senge Lidder war hien och de Regisseur vun de Museksvideoen, wéi zum Beispill bei de Summerhitten Karibik (mam Bandana) a Cuba Libre (mam Tommek). Déi zwéi Videoen hunn op YouTube iwwer 40.000, respektiv iwwer 75.000 Vuen.YouTube: Skinny J & Turnup Tun - Karibik (feat. Bandana)YouTube: Skinny J & Turnup Tun - Cuba Libre (feat. Tommek) Elleng op Spotify goufen déi zwee Lidder ronn 150.000, respektiv iwwer 190.000-mol gelauschtert.Streaming-Statiskik vum Tun Tonnar op Spotify

Am Oktober 2018 huet hien d'Lidd FCK LXB verëffentlech, an deem hie Perséinlechkeeten aus dem rietspopulistesche Milieu zu Lëtzebuerg karikaturéiert, wéi de Wee2050 an Déi Konservativ. E puer vun de Persounen, déi hien an deem Lidd viséiert, hunn hie wéinst Beleidegung viru Geriicht bruecht, dorënner de Fred Keup, de Joe Thein an den Dan Schmitz.lequotidien.lu: Soutien des Pirates à Turnup Tun au nom de la liberté d’expression (11. Mäerz 2019) Am Mee 2019 gouf hie fräi geschwat,wort.lu: Freispruch für Turnup Tun (8. Mee 2019) wat vun der Cour d'Appel am Abrëll 2020 bestätegt gouf.lequotidien.lu: Rap ou dérapage ? L’acquittement de Tun Tonnar confirmé (1. Abrëll 2020)

Als Reaktioun op säin éischte Fräisproch huet hien d'Lidd freeturnup verëffentlecht.wort.lu: Turnup Tun reagiert mit neuem Rap auf Freispruch (8. Mee 2019)

Am Hierscht 2019 huet hie mam Nosi um Partylidd Schëdden kollaboréiert. Et handelt iwwer exzessiven Alkoholkonsum. Et gouf iwwer 330.000-mol gestreamt gouf.

E gréissere Succès hat hien am Summer 2020 als Produzent vum Maale Gars sengem Lidd Alles versicht. Den Tun Tonnar huet och déi meescht vum Maale Gars sengen anere Lidder ëm déi Zäit gemëscht a gemastert.

Am August 2021 huet den Turnup Tun säi Soloalbum Schlëmme Summer erausbruecht,tageblatt.lu:  Neues Album / Turnup Tuns poppiger Luxemburgisch-Rap hat Entwicklungspotenzial  vum Nora Schloesser (12. August 2021) nodeems am Abrëll schonn d'Kollaboratioun Marrakesch mam Nosi presentéiert gi war.

Nodeem en 2020 säin eegene Release Level Up verëffentlecht an der Sängerin Irem hir EP Look at Me produzéiert huet, koum säin Album Realtalk ass am Abrëll 2023 op de Maart. An deem verschafft hien ënner anerem d'Trennung vu senger laangjäreger Frëndin. Déi éischt Singleauskoppling Nach e Kuss hat Succès op de Streamingplatformen . Aner Extraiten waren Hook mat Skinny J an dat méi rockeg Du kanns mer wéidoen.

Schonn e puer Méint drop koum d'EP Schlëmme Summer 2 eraus, als Norfollgerin vum éischten Deel, dee bal genee zwee Joer éischter erauskomm war.eldo.lu: Turnup Tun: Schlëmme Summer 2 (4. August 2023) Fir den 13. Oktober 2023 ass d'Verëffentlechung vum sechste Studioalbum Nuit Blanche an der Escher Kufa ugekënnegt.kulturfabrik.lu: TURNUP TUN - ALBUM RELEASE : "NUIT BLANCHE"

 Discographie 
 Studiosalbumen 
 2018: Frësche Wand 
 2020: All Aen op eis 
 2021: Schlëmme Summer
 2022: Level Up
 2023: RealTalk
 2023: Nuit Blanche

 EP 
 2023: Schlëmme Summer 2

 Lidder (Auswiel) 

 2017: Grand-Duc 
 2018: Karibik 
 2018: Cuba Libre 
 2018: FCK LXB
 2018: 100K 
 2019: 12 Joer
 2019: Pogo
 2019: freeturnup
 2019: Lloret 
 2019: Schëdden 
 2020: Krank
 2020: Kee Rassist
 2020: Alles versicht 
 2020: De Kapp dämpt 
 2020: Heartbreaker 
 2021: Moonrocks 
 2021: Marrakesch 
 2021: De Gudden 
 2022: Léiwer alleng
 2022: Mamacita
 2022: Camouflage
 2023: Nach e Kuss
 2023: Hook 
 2023: Du kanns mer wéidoen
 2023: iLove
 2024: 112

 Um Spaweck 
 Den Turnup Tun op Soundcloud, Facebook
 Dem Turnup Tun seng Discographie op Rate Your Music
 Stayfou op Youtube

Kategorie:Lëtzebuergesch Rapper
Kategorie:Lëtzebuergesch Museksproduzenten
Kategorie:Gebuer 1994